पाएं अपने शहर की ताज़ा ख़बरें और फ्री ई-पेपरडाउनलोड करें
मास्क न पहनने पर चालान करने वाला प्रशासन संक्रमितों के आसपास बने कंटेनमेंट जोन में बड़ी लापरवाही बरत रहा है। स्थिति यह है कि इंसीडेंट कमांडर्स की टीम संक्रमित व्यक्ति के घर कोविड पोस्टर और बांस बांधकर निकल जाती है। फिर वहां मॉनीटरिंग नहीं की जाती। जिस कारण संक्रमित परिवार के लोग और मरीज अक्सर घर के बाहर घूमते रहते हैं।
शहर के कंटेनमेंट जोन में न तो संक्रमण से निपटने वाली व्यवस्थाएं हैं और न सख्ती। नतीजतन, संक्रमित व्यक्ति की जानकारी न होने के कारण आसपास के लोग भी सावधानी नहीं बरत पाते। जिले के सभी इंसीडेंट कमांडर्स के पास अब तक ऐसी 980 शिकायतें पहुंची हैं। जिन पर कलेक्टर कौशलेंद्र विक्रम सिंह ने हर इंसीडेंट कमांडर्स से की गई कार्रवाई की रिपोर्ट मांगी है।
हालात: मरीज बाहर तो दहशत में पड़ोसी
मोबाइल में अपलोड नहीं हो रहा एप: होम आइसोलेशन वाले संक्रमितों की मॉनीटरिंग के लिए स्मार्ट सिटी ने कवच एप तैयार कराया है, जो हर मरीज के मोबाइल में डाउनलोड कराया जाना जरूरी है। शुरू में कुछ लोगों को इसी एप से ट्रैक किया गया और एफआईआर भी कराई गई, लेकिन अब हर मरीज के फोन में इसे डाउनलोड नहीं कराया जा रहा है।
कंटेनमेंट जोन में घूमने वाले मरीजों पर तत्काल कार्रवाई की जाएगी
^कंटेनमेंट जोन में मरीजों के घूमने की शिकायतों पर तत्काल एक्शन लिया जा रहा है। हमने कई लोगों के खिलाफ एफआईआर कराई है। इंसीडेंट कमांडर्स को भी हिदायत दी गई है कि वे होम आइसोलेशन वाले हर मरीज के मोबाइल में कवच एप डाउनलोड कराएं। ताकि, उनके मूवमेंट पर नजर रखकर उनके खिलाफ कार्रवाई की जा सके। - कौशलेंद्र विक्रम सिंह, कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn